Video: Dokters waarsku oor jongste TikTok-uitdagingDokters waarsku mense om nie hierdie melkkrat-uitdaging te probeer nie [Foto: Barstool Sports, Twitter) Video’s van hierdie uitdaging word die afgelope week wyd op TikTok en ander sosialemediaplatforms versprei. Die meeste video’s eindig waar die kratte ineenstort en die persoon op die kratte val. Volgens dr. Chad Cannon, ŉ dokter verbonde aan die Universiteit van Kansas in die VSA, is die uitdaging uiters gevaarlik. “Die persoon wat aan die uitdaging deelneem kan val en sy of haar kop stamp. Die persoon kan ook op die melkkratte beland en sy of haar rug breek en verlam word,” het Cannon gesê. Volgens Baltimore City se departement van gesondheid is hospitale in die VSA (en só ook Suid-Afrika) reeds onder groot druk weens die Covid-19-pandemie. Die departement sê dat hospitale nie die kapasiteit het om pasiënte op te neem wat dalk weens die melkkrat-uitdaging seergekry het en mediese hulp benodig nie. “Mense wat aan die uitdaging deelneem beter toegang tot die beste gesondheidsversekering hê,” het een van die gebruikers op Twitter geskryf. Nadat talle gesondheidskundiges hul kommer oor die uitdaging uitgespreek het, het TikTok die opsie om die term “melkkrat-uitdaging” op die platform te soek verwyder. Volgens hierdie sosialemediaplatform verbied hy inhoud wat gevaarlike dade bevorder of verheerlik en daarom kan gebruikers nie meer na hierdie spesifieke video’s soek nie. I could watch milk crate challenge videos all day ???????? pic.twitter.com/anGwTMrIN8 — Josh Sánchez (@joshnsanchez) August 22, 2021 This milk crate challenge is the funniest challenge since the ice bucket challenge years ago ???? pic.twitter.com/x0KfgBjTnz — D.Sparrow (@SparrowsAlive) August 23, 2021